
საქართველოს შრომის, ჯანმრთელობისა და სოციალური დაცვის მინისტრის       
ბრძანება №227/ნ

2005 წლის 1 სექტემბერი
ქ. თბილისი

საქართველოს შრომის, ჯანმრთელობისა და სოციალური დაცვის სამინისტროს მმართველობის სფეროში შემავალი სახელმწიფო საქვეუწყებო დაწესებულების – სამედიცინო დახმარების ხარისხის კონტროლის ინსპექციის ტერიტორიული ორგანოს – აჭარის ავტონომიური რესპუბლიკის სამედიცინო დახმარების ხარისხის კონტროლის სამმართველოს საქმიანობის შეწყვეტისა და საქართველოს შრომის, ჯანმრთელობისა და სოციალური დაცვის სამინისტროს მმართველობის სფეროში შემავალი სახელმწიფო საქვეუწყებო დაწესებულების – ,,სამედიცინო დახმარების ხარისხის კონტროლის ინსპექციის დებულების დამტკიცების თაობაზე’’ საქართველოს შრომის, ჯანმრთელობისა და სოციალური დაცვის მინისტრის 2004 წლის 23 სექტემბრის №253/ნ ბრძანებაში ცვლილების შეტანის თაობაზე

,,ნორმატიული აქტების შესახებ” საქართველოს კანო​ნის 36-ე მუხლისა და “საქართველოს მთავრობის სტრუქტურის, უფლებამოსილებისა და საქმიანობის წესის შესახებ” საქართველოს კანონის 26-ე მუხლის პირველი პუნქტის შესაბამისად, ვბრძანებ:
1. 2005 წლის 1 სექტემბრიდან შეწყვეტილ იქნეს საქართველოს შრომის, ჯანმრთელობისა და სოცია​ლური დაცვის სამინისტროს მმართველობის სფეროში შემავალი სახელმწიფო საქვეუწყებო დაწესებულების – სამედიცინო დახმარების ხარისხის კონტროლის ინსპექ​ციის ტერიტორიული ორგანოს – აჭარის ავტონომიუ​რი რესპუბლიკის სამედიცინო დახმარების ხარის​ხის კონტროლის სამმართველოს საქმიანობა. 

2. საქართველოს შრომის, ჯანმრთელობისა და სო​ცია​ლური დაცვის სამინისტროს მმართველობის სფეროში შემავალი სახელმწიფო საქვეუწყებო დაწესე​ბულების – ,,სამედიცინო დახმარების ხარისხის კონ​ტროლის ინსპექციის დებულების დამტკიცების თაო​ბაზე” საქართველოს შრომის, ჯანმრთელობისა და სო​ციალური დაცვის მინისტრის 2004 წლის 23 სექ​ტემბრის №253/ნ ბრძანების (სსმ III, 2004 წ., №106, მუხ. 927) პირველი პუნქტით დამტკიცებულ სა​ქარ​თველოს შრომის, ჯანმრთელობისა და სოციალუ​რი დაცვის სამინისტროს მმართველობის სფეროში შე​მა​ვალი სახელმწიფო საქვეუწყებო დაწესებულების – სამედი​ცინო დახმარების ხარისხის კონტროლის ინსპექციის დებულებიდან ამოღებულ იქნეს ,,31” მუხლი.

3. ბრძანება ძალაშია გამოქვეყნებისთანავე.

ლ. ჭიპაშვილი

